Document ID: 31989R1676

*****
ΚΑΝΟΝΙΣΜΟΣ (ΕΟΚ) αριθ. 1676/89 ΤΗΣ ΕΠΙΤΡΟΠΗΣ
της 13ης Ιουνίου 1989
για κατάταξη εμπορευμάτων στους κωδικούς 2206 00 93 και 6911 10 00 της συνδυασμένης ονοματολογίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 1495/89 (2), και ιδίως το άρθρο 9,
Εκτιμώντας:
ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που περιλαμβάνεται στο παράρτημα του κανονισμού (ΕΟΚ) αριθ. 2658/87, πρέπει να θεσπιστούν διατάξεις σχετικά με τη δασμολογική κατάταξη μιας γυάλινης φιάλης που περιέχει 0,7 λίτρα κρασί από ρύζι (σακέ), μιας μικρής καράφας από πορσελάνη και τριών μικρών ποτηριών, επίσης από πορσελάνη, που είναι τοποθετημένα όλα μαζί σε χαρτόνι·
ότι η συνδυασμένη ονοματολογία που περιλαμβάνεται στο παράρτημα του κανονισμού (ΕΟΚ) αριθ. 2658/87 περιλαμβάνει στον κωδικό ΣΟ 2206 00 93 «άλλα ποτά που προέρχονται από ζύμωση, μη αφρώδη, που παρουσιάζονται σε δοχεία με περιεχόμενο που δεν υπερβαίνει τα 2 λίτρα» και στον κωδικό ΣΟ 6911 10 00 «είδη για το σερβίρισμα του τραπεζιού ή την κουζίνα»· ότι για την κατάταξη των προαναφερθέντων ειδών πρέπει να ληφθούν υπόψη οι εν λόγω κωδικοί·
ότι τα είδη αυτά δεν πρέπει να θεωρούνται ως «εμπορεύματα που παρουσιάζονται σε συνδυασμό υπό την έννοια του γενικού κανόνα 3 β) για την ερμηνεία της συνδυασμένης ονοματολογίας, δεδομένου ότι δεν πληρούν τον όρο που προβλέπεται στο σημείο Χ. β) των επεξηγηματικών σημειώσεων που έχει εκδόσει το Συμβούλιο Τελωνειακής Συνεργασίας για τον «κανόνα 3 β)» του Εναρμονισμένου Συστήματος, δηλαδή, δεν «αποτελούνται από προϊόντα . . . . . που παρουσιάζονται μαζί για την εξυπηρέτηση ειδικής ανάγκης . . . . . »·
ότι, πράγματι, η ορθή ερμηνεία του κειμένου του κανόνα 3 β) που προαναφέρθηκε οδηγεί στο συμπέρασμα ότι η ταυτόχρονη χρησιμοποίηση των εν λόγω ειδών δεν αποτελεί επαρκές κριτήριο για την εκτίμηση ότι τα εμπορεύματα αποτελούν ένα συνδυασμό αλλά ότι αυτή πρέπει να συγκεκριμενοποιείται κυρίως είτε με κάποια μεταποίηση που θα οδηγεί στη λήψη ενός νέου προϊόντος είτε με ταυτόχρονη αναγκαία «παρουσία» ενόψει της άσκησης της σχετικής δραστηριότητας· ότι δηλαδή τα συγκεκριμένα είδη πρέπει να είναι συμπληρωματικά·
ότι ο εν λόγω συνδυασμός του κρασιού και των δοχείων από πορσελάνη δεν ανταποκρίνεται σε κανένα από τα προαναφερθέντα κριτήρια· ότι, πράγματι, το κρασί από ρύζι περιέχεται εξαρχής στη φιάλη του και η χρησιμοποίηση των εν λόγω δοχείων δεν είναι κατά κανένα τρόπο συμπληρωματική ούτε απαραίτητη, ούτε συμβάλλει στην εξυπηρέτηση ειδικής ανάγκης· ότι, υπό αυτές τις προϋποθέσεις, θα πρέπει να πραγματοποιηθεί χωριστή κατάταξη των συγκεκριμένων ειδών·
ότι η Επιτροπή Ονοματολογίας δεν διατύπωσε γνώμη εντός της προθεσμίας που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Μια γυάλινη φιάλη που περιέχει 0,7 λίτρα κρασί από ρύζι (σακέ), μια μικρή καράφα από πορσελάνη και τρία μικρά ποτήρια επίσης από πορσελάνη, τοποθετημένα όλα μαζί σε χαρτόνι, πρέπει να κατατάσσονται στη συνδυασμένη ονοματολογία ως εξής:
- το κρασί από ρύζι (σακέ), στον κωδικό ΣΟ:
1.2 // 2206 00 // Άλλα ποτά που προέρχονται από ζύμωση (π.χ. μηλίτης, απίτης, υδρόμελι): // // - Άλλα // // - - Μη αφρώδη, που παρουσιάζονται σε δοχεία με περιεχόμενο: // 2206 00 93 // - - - Που δεν υπερβαίνει τα 2 λίτρα
- η καράφα και τα τρία μικρά ποτήρια, από πορσελάνη, στον κωδικό ΣΟ:
1.2 // 6911 00 // Επιτραπέζια σκεύη, άλλα είδη οικιακής χρήσης ή οικιακής οικονομίας και είδη υγιεινής ή ευπρεπισμού, από πορσελάνη: // 6911 10 00 // - Είδη για το σερβίρισμα του τραπεζιού ή την κουζίνα.
Άρθρο 2
Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Ιουνίου 1989.

Labels: 3
17
1